RATCH ไม่ปลื้ม! กำไร Q3 ลดฮวบ! หลังรับรู้ผลขาดทุนจากอัตราแลกเปลี่ยน
RATCH ไม่ปลื้ม! กำไร Q3/58 ลดฮวบ! มาที่ 35.34 ลบ. ลดลง 98% จากปีก่อนที่มีกำไร 1.95 พันลบ. หลังรับรู้ผลขาดทุนจากอัตราแลกเปลี่ยน ขณะที่ช่วง 9 เดือนมีกำไร 2.34 พันลบ. ลดลง 62% จากมีกำไร 6.17 พันลบ. 
12 พ.ย. 2558

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 35.34 ล้านบาท หรือมีกำไรสุทธิ 0.02 บาทต่อหุ้น ลดลง 98% จากช่วงเดียวกันของปีก่อนที่มีกำไรสุทธิ 1.95 พันล้านบาท หรือมีกำไรสุทธิ 1.35 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ  2.34 พันล้านบาท หรือ 1.62 บาทต่อหุ้น ลดลง 62% จากช่วงเดียวกันของปีก่อนที่มีกำไรสุทธิ 6.17 พันล้านบาท หรือ 4.25 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทรับรู้ขาดทุนจากอัตราแลกเปลี่ยนจำนวน 1,150.97 ล้านบาท ขณะที่ในไตรมาสที่ 3 ปี 2557 บริษัทรับรู้กำไรจากอัตราแลกเปลี่ยนจำนวน 252.45 ล้านบาท สาเหตุหลักเนื่องจากการที่บริษัทมีสินทรัพย์สุทธิเป็นเงินตราต่างประเทศเป็นจำนวนมาก การแข็งค่าขึ้นอย่างมีสาระสำคัญของเงินสกุลดอลลาร์สหรัฐฯ ในไตรมาสที่ 3 ปี 2558 ส่งผลให้มูลค่าสินทรัพย์สุทธิที่เป็นเงินตราต่างประเทศอื่นๆ มีมูลค่าลดลงอย่างมาก